Theodor Eicke

Theodor Eicke (1892–1943) var en tysk SS-Obergruppenführer og general i Waffen-SS. Theodor Eicke var lenge lederen for den SS-avdelingen som hadde ansvar for konsentrasjonsleirene, og er også kjent for å ha vært en av de to SS-offiserer som under de lange knivers natt den 1. juli 1934 skjøt SA-sjefen Ernst Röhm.

Eicke ble drept i kamp i 1943 i nærheten av Kharkiv i Ukraina.

 Biografi 
Eicke, som var blitt avskjediget fra politiet og en tid hadde vært innlagt på Würzburgs psykiatriske klinikk, ble i juni 1933 kommandant for konsentrasjonsleiren Dachau. Han ble senere inspektør for samtlige konsentrasjonsleirer og innførte etterhvert samme reglement i disse som i Dachau og byttet ut SA-personalet med SS-personal. 

Natten mellom den 30. juni og 1. juli 1934 foretok Adolf Hitler, med støtte fra SS, en utrensking innen SA, hvis leder Ernst Röhm ble påstått å forberede et statskupp. Eicke og hans adjutant, SS-Standartenführer Michel Lippert, var de to SS-offiserene som i fengselet Stadelheim i München skjøt den internerte Röhm for å vise sin lojalitet til Hitler og Reichsführer-SS Heinrich Himmler. Den samme natten beordret Eicke også mordet på den tidligere bayerske ministerpresidenten Gustav von Kahr. Senere samme år ble Eicke sjef for den nye avdelingen Inspektoratet for konsentrasjonsleirene (IKL, tysk: Inspektion der Konzentrationslager). Avdelingen ble opprettet av Heinrich Himmler for forvaltning og kontroll av SS-leirer.

Eicke grunnla Waffen-SS-divisjonen Totenkopf i 1939 og ledet den 1939-1943, blant annet ved invasjonen av Polen; han ble erstattet av Richard Glücks som sjef for IKL. Etter at Eicke falt på østfronten i forbindelse med en flyvning i et rekognoseringsfly av typen Fieseler Storch, slo en gruppe frivillige fra hans divisjon seg gjennom de sovjetiske linjene for å hente hans levninger.

 Referanser 

 Litteratur 






 Eksterne lenker 


Kategori:Personer fra departementet Moselle
Kategori:Tyske generaler
Kategori:SS-generaler
Kategori:Waffen-SS-personell
Kategori:SA-personell
Kategori:Tyske politifolk
Kategori:Personell ved tyske konsentrasjonsleire
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medvirkende til Holocaust
Kategori:Deltakere i De lange knivers natt
Kategori:Mottakere av Jernkorset (1914)
Kategori:Mottakere av Jernkorset (1939)
Kategori:Mottakere av Jernkorsets ridderkors
Kategori:Tysk militærpersonell (Hæren i Keiserrike)
Kategori:Medlemmer av NSDAP (innmeldt 1925–1932)
Kategori:Tysk militærpersonell drept i andre verdenskrig